CELEX: 31985R2591
Language: el
Date: 1985-09-13 00:00:00
Title: Κανονισμός (ΕΟΚ) αριθ. 2591/85 της Επιτροπής της 13ης Σεπτεμβρίου 1985 που τροποποιεί τον κανονισμό (ΕΟΚ) αριθ. 1351/72 περί της αναγνώρισης των ομάδων παραγωγών στον τομέα του λυκίσκου

Avis juridique important

|

31985R2591

Κανονισμός (ΕΟΚ) αριθ. 2591/85 της Επιτροπής της 13ης Σεπτεμβρίου 1985 που τροποποιεί τον κανονισμό (ΕΟΚ) αριθ. 1351/72 περί της αναγνώρισης των ομάδων παραγωγών στον τομέα του λυκίσκου  

Επίσημη Εφημερίδα αριθ. L 247 της 14/09/1985 σ. 0012 - 0012 Φινλανδική ειδική έκδοση: Κεφάλαιο 3 τόμος 19 σ. 0159  Ισπανική ειδική έκδοση: Κεφάλαιο 03 τόμος 37 σ. 0237  Σουηδική ειδική έκδοση: Κεφάλαιο 3 τόμος 19 σ. 0159  Πορτογαλική ειδική έκδοση : Κεφάλαιο 03 τόμος 37 σ. 0237 

***** ΚΑΝΟΝΙΣΜΟΣ (ΕΟΚ) αριθ. 2591/85 ΤΗΣ ΕΠΙΤΡΟΠΗΣ  της 13ης Σεπτεμβρίου 1985  που τροποποιεί τον κανονισμό (ΕΟΚ) αριθ. 1351/72 περί της αναγνωρίσεως των ομάδων παραγωγών στον τομέα του λυκίσκου  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1696/71 του Συμβουλίου της 26ης Ιουλίου 1971 περί κοινής οργανώσεως των αγορών στον τομέα του λυκίσκου (1), όπως τροποποιήθηκε τελευταία από την πράξη προσχωρήσεως της Ελλάδας, και ιδίως το άρθρο 7 παράγραφος 5,  Εκτιμώντας:  ότι ο κανονισμός (ΕΟΚ) αριθ. 1351/72 της Επιτροπής (2), όπως τροποποιήθηκε τελευταία από τον κανονισμό (ΕΟΚ) αριθ. 2564/77 (3), καθόρισε επακριβώς τους όρους τους σχετικούς με τη χορήγηση και την αφαίρεση της αναγνωρίσεως μιας ομάδας παραγωγών ή μιας ενώσεως αναγνωρισμένων ομάδων παραγωγών από κάθε κράτος μέλος·  ότι, όταν το ποσό της ενισχύσεως στην παραγωγή χορηγείται στις αναγνωρισμένες ενώσεις παραγωγών, τούτο μπορεί να χρησιμοποιηθεί για ενέργειες σταθεροποιήσεως της αγοράς· ότι πρέπει κάθε κράτος μέλος να ασκεί, επίσης, έλεγχο επί των όρων χρησιμοποιήσεως της ενισχύσεως από τις αναγνωρισμένες ομάδες παραγωγών, όσον αφορά τους τελικούς στόχους που τους έχουν ανατεθεί· ότι είναι σκόπιμο να προβλεφθεί η επανείσπραξη του εν λόγω ποσού, μόλις διαπιστωθεί ότι η χρησιμοποίηση της ενισχύσεως δεν είναι σύμφωνη με τους όρους, που προβλέπονται στον κανονισμό (ΕΟΚ) αριθ. 1696/71·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λυκίσκου,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 4 του κανονισμού (ΕΟΚ) αριθ. 1351/72, η παράγραφο 3 αντικαθίσταται από το ακόλουθο κείμενο:  «3. Τα κράτη μέλη ασκούν διαρκή έλεγχο όσον αφορά την τήρηση των όρων αναγνωρίσεως από τις αναγνωρισμένες ομάδες και όσον αφορά τη διαχείριση της ενισχύσεως.  Στην περίπτωση κατά την οποία διαφαίνεται ότι η διαχείριση της ενίσχυσης δεν είναι σύμφωνη με τις διατάξεις του άρθρου 7 παράγραφος 1 του κανονισμού (ΕΟΚ) αριθ. 1696/71 και, ιδίως με τους στόχους των μέτρων που αναφέρονται στο στοιχείο ε) δεύτερη περίπτωση της εν λόγω παραγράφου, τα κράτη μέλη λαμβάνουν τα απαραίτητα μέτρα για την επανείσπραξη, από τις αναγνωρισμένες ομάδες παραγωγών, των σχετικών ποσών.»  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 13 Σεπτεμβρίου 1985.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 175 της 4. 8. 1971, σ. 1.  (2) ΕΕ αριθ. L 148 της 30. 6. 1972, σ. 13.  (3) ΕΕ αριθ. L 299 της 23. 11. 1977, σ. 9.